Jyväskylä Summer Jazz

Jyväskylä Summer Jazz oli Jyväskylässä järjestettävä jazziin ja maailmanmusiikkiin keskittyvä musiikkifestivaali. Se järjestettiin ensimmäistä kertaa vuonna 1996.

Alkuaikoinaan festivaali keskittyi latinomusiikkiin, mutta ohjelmisto vuosien myötä kehittyi yleisemmin maailmanmusiikin suuntaan. Myös kaupungin omat muusikot kuten Jyväskylä Big Band, Joona Toivanen ja Olavi Louhivuori ovat olleet festivaaleilla vahvasti esillä. Konsertteja pidettiin niin kirkoissa kuin klubeilla, kuten Popparissa ja Lutakossa.

Jyväskylä Summer Jazzin järjestämisestä vastasi alkuaikoina jyväskyläläinen Jyzz ry.

Lähteet

Luokka:Entiset jazztapahtumat Suomessa
Luokka:Jyväskylän tapahtumat
Luokka:Jyväskylän musiikki
Luokka:Musiikkifestivaalit Suomessa